ระเบียบการประปานครหลวงระเบียบการประปานครหลวงฉบับที่๒๐๓ว่าด้วยการดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงพ.ศ.๒๕๓๕(แก้ไขเพิ่มเติมโดยระเบียบการประปานครหลวงฉบับที่ ๒๔๖) โดยที่เห็นเป็นการสมควรปรับปรุงแก้ไขระเบียบการประปานครหลวงว่าด้วย การดำเนินการต่อผู้กระทำผิดเกี่ยวกับทรัพย์สินของการประปานครหลวงให้ถูกต้องและเหมาะสมยิ่งขึ้นเพื่อประโยชน์ในการป้องกันและปราบปรามผู้กระทำผิดอย่างมีประสิทธิภาพอันจะส่งผลดีต่อกิจการของการประปานครหลวงฉะนั้น อาศัยอำนาจตามความในมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๐๓ ว่าด้วยการดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงพ.ศ. ๒๕๓๕ข้อ ๒[๑] ระเบียบนี้ให้ใช้บังคับตั้งแต่วันที่ ๔ มกราคม๒๕๓๖ เป็นต้นไปข้อ ๓ ให้ยกเลิกระเบียบการประปานครหลวง ฉบับที่๑๕๖ ว่าด้วย การดำเนินการต่อผู้กระทำผิดเกี่ยวกับทรัพย์สินของการประปานครหลวง พ.ศ.๒๕๓๐ ระเบียบการประปานครหลวง ฉบับที่ ๑๙๓ ว่าด้วยการดำเนินการต่อผู้กระทำผิดเกี่ยวกับทรัพย์สินของการประปานครหลวง พ.ศ. ๒๕๓๕(แก้ไขเพิ่มเติมระเบียบ ฉบับที่ ๑๕๖ ครั้งที่ ๑) และคำสั่งการประปานครหลวง ที่๑๘๕/๒๕๓๕ ลงวันที่ ๓๐ เมษายน ๒๕๓๕ เรื่องมอบอำนาจให้พนักงานปฏิบัติงานแทนผู้ว่าการ (เพิ่มเติม)ระเบียบ หรือคำสั่งอื่นใดที่ขัดหรือแย้งกับระเบียบนี้ ให้ใช้ระเบียบนี้แทนหมวด๑บทนิยาม ข้อ ๔ ผู้ว่าการหมายถึง ผู้ว่าการการประปานครหลวงผู้ปฏิบัติงานหมายถึง พนักงานหรือลูกจ้างของการประปานครหลวงผู้แจ้ง หมายถึงผู้บอกกล่าวหรือผู้แจ้งให้การประปานครหลวงทราบว่ามีการกระทำผิดเกี่ยวกับทรัพย์สินและผลประโยชน์ของการประปานครหลวงตามหมวด๓ และหมวด ๔ ของระเบียบนี้ผู้ชี้นำ หรือผู้ชี้ช่องหมายถึง ผู้ชี้นำ หรือชี้ช่อง ให้พนักงานเจ้าหน้าที่สามารถจับกุมตัวผู้กระทำผิดได้ผู้กระทำผิดหมายถึง ผู้กระทำการใดๆเพื่อแสวงหาผลประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น ตามความผิดที่ระบุไว้ในหมวดต่างๆของระเบียบนี้ ก่อให้เกิดความเสียหายแก่ทรัพย์สินและผลประโยชน์ของการประปานครหลวงผู้ลักใช้น้ำหมายถึง ผู้กระทำผิดด้วยการลักใช้น้ำของประปานครหลวงหรือกระทำโดยวิธีอื่นใดเพื่อใช้น้ำโดยไม่เสียค่าน้ำหรือเสียค่าน้ำน้อยกว่าที่ใช้จริงเงินรางวัลหมายถึงเงินที่การประปานครหลวงกำหนดขึ้นเพื่อจ่ายให้แก่ผู้ชี้นำหรือชี้ช่องตามประกาศให้เงินรางวัลหรือจ่ายให้แก่ผู้แจ้งหรือผู้ปฏิบัติงานตามระเบียบนี้เงินค่าปรับหมายถึงเงินที่การประปานครหลวงกำหนดขึ้นเพื่อให้ผู้กระทำผิดตามระเบียบนี้ชำระให้แก่การประปานครหลวงในการกระทำความผิดแต่ละครั้งเงินค่าทดแทนหมายถึง เงินชดเชยน้ำประปาที่สูญเสีย และเงินค่าเสียหายอื่นๆที่เกิดขึ้นเนื่องจากการกระทำผิดนั้นๆคณะกรรมการหมายถึงคณะกรรมการพิจารณาดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงหมวด๒บททั่วไป ข้อ ๕ระเบียบนี้กำหนดขึ้นเพื่อใช้ในการดำเนินการกับผู้กระทำผิดเกี่ยวกับทรัพย์สินและผลประโยชน์ของการประปานครหลวงการประปานครหลวงสงวนสิทธิในการที่จะพิจารณาจ่ายหรือไม่จ่ายเงินรางวัลแก่ผู้แจ้ง หรือผู้ปฏิบัติงาน หรือผู้ชี้นำ หรือผู้ชี้ช่องตามแต่จะได้พิจารณาเห็นสมควรข้อ ๖ ให้ผู้ว่าการแต่งตั้งคณะกรรมการดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงคณะหนึ่งมีหน้าที่พิจารณาดำเนินการต่อผู้กระทำผิดเกี่ยวกับทรัพย์สินและผลประโยชน์ของการประปานครหลวงตามระเบียบการประปานครหลวงฉบับนี้และนำเรื่องเสนอผู้ว่าการอนุมัติจ่ายเงินรางวัลคำวินิจฉัยชี้ขาดของคณะกรรมการฯให้ถือเป็นที่สุดข้อ ๗ ผู้ใดกระทำผิดตามหวด ๓ และหมวด ๔เมื่อได้ชำระเงินค่าปรับ เงินทดแทน และเงินค่าเสียหายอื่นใดครบถ้วนแล้วให้ยุติเรื่องหมวด๓การลักใช้น้ำ ข้อ ๘ การแจ้งการกระทำผิดด้วยการลักใช้น้ำให้แจ้งต่อผู้ว่าการ หรือผู้ที่ผู้ว่าการมอบหมาย โดยต้องระบุรายละเอียดข้อเท็จจริง อาทิเช่น มีการลักใช้น้ำ ณ สถานที่ใด เมื่อใด และกระทำอย่างใดใครเป็นผู้กระทำ หรือสงสัยว่าเป็นผู้กระทำ เพื่อการประปานครหลวงสามารถดำเนินการกับผู้กระทำผิดได้การแจ้งอาจทำด้วยวาจา หรือเป็นหนังสือก็ได้หากผู้แจ้งประสงค์ที่จะรับเงินรางวัลตามระเบียบผู้แจ้งจะต้องแสดงความจำนองให้ชัดแจ้งตามวิธีที่การประปานครหลวงกำหนดด้วยข้อ ๙ เมื่อผู้กระทำผิด เช่นการต่อท่อนำน้ำไปใช้โดยไม่ผ่านมาตรวัดน้ำ การถอดมาตรวัดน้ำแล้วใส่กลับศรไว้หรือการกระทำให้มาตรวัดน้ำเดินช้าลง เป็นต้นให้การประปานครหลวงพิจารณาการดำเนินคดีกับผู้กระทำผิดตามกฎหมายและให้เรียกเงินค่าปรับ เงินค่าทดแทน รวมทั้งเงินค่าเสียหายอื่นๆจากผู้กระทำผิดด้วยข้อ ๑๐ ให้การประปานครหลวงเรียกเก็บเงินค่าปรับจากผู้กระทำผิดในอัตราดังต่อไปนี้(๑) ขนาดท่อ ๑/๒ นิ้ว ให้เรียกเก็บเป็นเงิน ๕,๐๐๐ บาท(๒) ขนาดท่อ ๓/๔ นิ้ว ให้เรียกเก็บเป็นเงิน ๑๐,๐๐๐ บาท(๓) ขนาดท่อ ๑ นิ้ว ให้เรียกเก็บเป็นเงิน ๒๐,๐๐๐ บาท(๔) ขนาดท่อ ๑ ๑/๒ นิ้ว ให้เรียกเก็บเป็นเงิน ๔๕,๐๐๐ บาท(๕) ขนาดท่อ ๒ นิ้ว ให้เรียกเก็บเป็นเงิน ๖๕,๐๐๐ บาท(๖) ขนาดท่อ ๒ ๑/๒ นิ้ว ให้เรียกเก็บเป็นเงิน ๘๕,๐๐๐ บาท(๗) ขนาดท่อ ๓ นิ้ว ให้เรียกเก็บเป็นเงิน ๑๒๐,๐๐๐ บาท(๘) ขนาดท่อ ๔ นิ้ว ให้เรียกเก็บเป็นเงิน ๑๔๐,๐๐๐ บาท(๙) ขนาดท่อ ๖ นิ้ว ให้เรียกเก็บเป็นเงิน ๑๖๐,๐๐๐ บาท(๑๐) ขนาดท่อ ๑๐ นิ้ว ให้เรียกเก็บเป็นเงิน ๑๘๐,๐๐๐ บาทข้อ ๑๑การคิดเงินค่าทดแทนน้ำสูญเสียจากการลักใช้น้ำให้คิดจากปริมาณน้ำใช้ที่ประเมินได้ จากตลอดระยะเวลาที่มีการลักใช้น้ำในอัตราลูกบาศก์เมตรละ ๒๐ บาทหมวด๔การทำให้เสียทรัพย์ ข้อ ๑๒ การแจ้งการกระทำผิดโดยทำให้เสียทรัพย์ให้ถือปฏิบัติตามความในหมวด ๓ ข้อ ๘ ของระเบียบโดยอนุโลมข้อ ๑๓เมื่อมีผู้กระทำผิดจนเป็นเหตุให้การประปานครหลวงได้รับความเสียหาย เช่นการทำลายท่อ อุปกรณ์ หรือหัวดับเพลิง เป็นต้น ให้การประปานครหลวงพิจารณาดำเนินคดีกับผู้กระทำผิดตามกฎหมายและให้เรียกเก็บเงินค่าปรับ เงินค่าทดแทน และเงินค่าเสียหายอื่นๆจากผู้กระทำผิดด้วยข้อ ๑๔ผู้กระทำผิดให้ทรัพย์สินของการประปานครหลวงเสียหายให้เรียกเก็บเงินค่าปรับเป็นเงิน ๓,๐๐๐ บาทหมวด๕ประกาศให้เงินรางวัล ข้อ ๑๕ ในกรณีที่มีผู้กระทำผิดตามระเบียบนี้หรือมีการกระทำความเสียหายต่อการประปานครหลวงไม่ว่ากรณีใดๆและการประปานครหลวงได้แจ้งความร้องทุกข์ไว้ตามกฎหมายแล้วถ้าการประปานครหลวงพิจารณาเห็นว่ามีเหตุอันสมควรและจำเป็นที่จะออกประกาศให้เงินรางวัลแก่ผู้ชี้นำหรือผู้ชี้ช่องตามหมายจับผู้กระทำผิดหรือมีผู้ส่วนร่วมในการกระทำผิดมาดำเนินการตามกฎหมายให้ผู้ว่าการมีอำนาจออกประกาศดังกล่าวข้อ ๑๖ ประกาศให้เงินรางวัล ต้องระบุ ชื่อที่อยู่ และภูมิลำเนา (ถ้ามี) ของผู้ที่กระทำผิด ลักษณะการกระทำผิดหรือการกระทำที่ก่อให้เกิดความเสียหาย พฤติการณ์แห่งการกระทำ สถานที่ที่เกิดเหตุเงื่อนไข และเงื่อนเวลาในการจ่ายเงินรางวัล ตลอดจนกำหนดจำนวนเงินรางวัลที่แน่นอนด้วยทุกครั้งการพิจารณากำหนดเงินรางวัลให้ผู้ว่าการเป็นผู้พิจารณากำหนดตามความเหมาะสมแก่พฤติการณ์และความเสียหายที่ปรากฏเป็นรายๆ ไปให้ติดประกาศให้เงินรางวัลไว้ ณที่ทำการของการประปานครหลวงทุกแห่งและอาจลงโฆษณาในหนังสือพิมพ์รายวันได้ตามที่เห็นสมควรข้อ ๑๗ การจ่ายเงินรางวัลจะกระทำได้ต่อเมื่อการประปานครหลวงสามารถจับตัวผู้กระทำผิดตามประกาศให้เงินรางวัลได้แล้วโดยผู้ชี้นำ หรือผู้ชี้ช่องได้ปฏิบัติตามเงื่อนไขและระยะเวลาที่กำหนดไว้ในประกาศให้เงินรางวัลครบถ้วนถูกต้องกรณีที่มีผู้ชี้นำหรือผู้ชี้ช่องจับหลายรายผู้ที่สามารถชี้นำหรือชี้ช่องให้จับผู้กระทำผิดได้ก่อนเท่านั้นที่มีสิทธิได้รับเงินรางวัลการรับรองการเป็นผู้ชี้นำหรือชี้ช่องเพื่อรับเงินรางวัลผู้ชี้นำหรือผู้ชี้ช่องอาจให้เจ้าหน้าที่ตำรวจระดับสัญญาบัตรแห่งท้องที่ที่มีการจับกุมตัวผู้กระทำผิดหรือพนักงานการประปานครหลวงระดับหัวหน้ากองหรือเทียบเท่าขึ้นไปเป็นผู้รับรองก็ได้ข้อ ๑๘ การยกเลิกประกาศให้เงินรางวัลให้ทำโดยการเผยแพร่ให้ทราบเช่นเดียวกับการประกาศให้รางวัลหมวด๖เงินรางวัล ข้อ ๑๙การจ่ายเงินรางวัลแก่ผู้แจ้งและผู้ปฏิบัติงานเพื่อให้ได้มาซึ่งเงินค่าปรับตามหมวด๓ และหมวด ๔ ของระเบียบนี้ ให้จ่ายตามหลักเกณฑ์ดังต่อไปนี้ก. จ่ายให้ผู้แจ้ง ร้อยละ๓๐ ของเงินค่าปรับข. จ่ายให้ผู้ปฏิบัติงาน ร้อยละ๒๐ ของเงินค่าปรับกรณีที่ผู้กระทำผิดได้รับการผ่อนผันให้ชำระเงินค่าปรับเป็นงวดๆก็ให้จ่ายตามเกณฑ์ของเงินแต่ละงวดที่ได้รับข้อ ๒๐หลักเกณฑ์ในการจ่ายเงินรางวัลให้แก่ผู้ปฏิบัติงานในข้อ ๑๙ให้คณะกรรมการเป็นผู้กำหนดสัดส่วนจำนวนเงินของผู้มีสิทธิแต่ละคนข้อ ๒๑ ผู้แจ้ง และผู้ชี้นำ หรือชี้ช่องอาจเป็นบุคคลรายเดียวกันก็ได้ ในกรณีที่มีผู้แจ้งหลายรายให้รายที่เป็นผู้แจ้งก่อนเท่านั้นมีสิทธิได้รับเงินรางวัลข้อ ๒๒ผู้ปฏิบัติงานมีสิทธิที่จะแจ้งการกระทำผิดเพื่อขอรับเงินรางวัลตามระเบียบนี้ได้โดยปฏิบัติตามข้อ๘ และข้อ ๑๒ ของระเบียบนี้โดยเคร่งครัดการจ่ายเงินรางวัลแก่ผู้ปฏิบัติงานซึ่งเป็นผู้แจ้งการลักใช้น้ำจะกระทำได้ต่อเมื่อมีการตรวจพบการลักใช้น้ำตามที่ผู้ปฏิบัติงานนั้นได้แจ้งล่วงหน้าไว้เท่านั้นการตรวจสอบหรือปฏิบัติงานตามหน้าที่จบพบการลักใช้น้ำแล้วจึงมาแจ้งขอรับเงินรางวัลภายหลังย่อมไม่มีสิทธิได้รับเงินรางวัลและอาจถูกลงโทษทางวินัยอีกด้วยบทเฉพาะกาล ข้อ ๒๓การดำเนินการกับผู้กระทำผิดเกี่ยวกับทรัพย์สินและผลประโยชน์ของการประปานครหลวงและการดำเนินการตามประกาศให้เงินรางวัล ที่ได้กระทำไปก่อนวันที่ระเบียบนี้ใช้บังคับให้คงถือปฏิบัติตามระเบียบเดิมประกาศณ วันที่ ๑๖ ธันวาคม พ.ศ. ๒๕๓๕สุวิช ฟูตระกูลผู้ว่าการการประปานครหลวงนันติญา/พิมพ์๑๔มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๔๘/๑๗ พฤศจิกายน ๒๕๔๑ข้อ๖ ถูกยกเลิกโดยระเบียบ กปน. ฉบับที่ ๒๐๙ พ.ศ. ๒๕๓๗ ข้อ ๓ ซึ่งถูกยกเลิกโดยระเบียบกปน. ฉบับที่ ๒๓๖ พ.ศ. ๒๕๓๙ ซึ่งถูกยกเลิกโดยระเบียบ กปน. ฉบับที่ ๒๔๖ พ.ศ. ๒๕๔๐ข้อ ๓ โดยให้ใช้ความที่พิมพ์ไว้นี้แทนและมีผลใช้บังคับตั้งแต่วันที่ ๒ พฤษภาคม๒๕๔๐